**Oneworld** (stiliseeritult **one**world; CRS: **\*O**) on lennuettevõtete ühendus, mis loodi 1. veebruaril 1999.   

Ühenduse peamine eesmärk on olla esimese-valiku lennufirmade liit. Oneworldi peamine kontor asub praegu New Yorgis Ameerika Ühendriikides. Ühenduse liikmeteks on Air Berlin, American Airlines, British Airways, Cathay Pacific, Finnair, Iberia, Japan Airlines, LAN Airlines, Malaysia Airlines, Qantas, Qatar Airways, Royal Jordanian, S7 Airlines, SriLankan Airlines, TAM Airlines ja umbes 30 partnerlennufirmat. Seisuga 31. märts 2014 oli Oneworld, kellega reisis aastas 512,8 miljoni reisijat, üks kolmest suurimast ülemaailmsest lennufirmade ühendusest. Eespool olid vaid Star Alliance (637,6 mln) ja SkyTeam (588 mln). Oneworldi tunnuslause on "An alliance of the world's leading Airlines working as one" (eesti k. "Maailma juhtivate lennufirmade, kes töötavad kui üks, ühendus")
Seisuga oktoober 2013 oli Oneworldi liikmetel kokku umbes 3 300 lennukit, mis teenindasid tuhandeid lennujaamu üle 150 riigis. Aastas teenindati 475 miljonit reisijat, iga päev väljus 14 000 lendu, mis tõid kokku üle 140 miljardi dollari tulu.

Ühenduse asutasid 1999. aastal American Airlines, British Airways, Canadian Airlines, Cathay Pacific ja Qantas Airways. Alliansi suurim laienemine toimus aastal 2007, kui Jaapan Airlines, Malév ja Royal Jordanian liitusid täisliikmete ning Cathay Pacifici tütarlennufirma Dragonair, Jaapan Airlinesi viis tütarlennufirmat ja LAN Airlinesi kaks tütarlennufirmat partnerliikmetena. See on ainuke ühendus, kuhu kuulub liikmeid igalt mandrilt (peale Antarktise).

Aegade jooksul on kolm lennufirmat lahkunud Oneworldist. Asutajaliikme Canadan Airlinesi ostis ära Air Canada, kes kuulub lennufirmade ühendusse Star Alliance, ja 2000. aastal läks sinna ka Canadan Airlines. Iirimaa riiklik ettevõte Aer Lingus lahkus äristrateegia muutumise tõttu: ta kujundas ennast ümber odavlennufirmaks, mis Oneworldi ei kuulu. Ungari riiklik lennuettevõte Malév läks 2012 pankrotti.

Oma tegutsemise 10. aastapäeva puhul kehtestas Oneworld 2009. aasta veebruaris lennukite ühtse välimuse eeskirjad, mille järgimine pole liikmesettevõtetele siiski kohustuslik. Lennukitele peab olema ligi 2 meetri kõrguste tähtedega olema kirjutatud lennufirmade ühenduse nimi "Oneworld" ja logo, mis peavad asuma valgel või helehallil taustal. Lennuettevõtte enese nimi peab asuma väiksemate tähtedega standardses kohas lennuki esiosas alliansi nime ja logo all. Lennuki saba võivad kõik liikmesettevõtted oma äranägemise järgi kujundada.

Liikmed
-------

Bristish Airwaysi Boeing 747-400 Oneworldi ametlikus kujunduses
Finnairi Airbus A319-112 Oneworldi ametlikus kujunduses
Qantas Airwaysi Airbus A330-200 Oneworldi ametlikus kujunduses
### Praegused liikmed

| Nimi | Riik | Liitumine | Tütarettevõtted |
| --- | --- | --- | --- |
| Air Berlin |  Saksamaa | 20.03.2012 | Austria Niki |
| American Airlines |  USA | 1.02.1999 | 
* Ameerika Ühendriigid American Eagle ja tema tütarettevõtted 
Puerto Rico Executive Airlines
Ameerika Ühendriigid SkyWest
Ameerika Ühendriigid ExpressJet
* Ameerika Ühendriigid AmericanConnection, mida opreerib
Ameerika Ühendriigid Chautauqua Airlines

 |
| British Airways |  Suurbritannia | 1.02.1999 | 
* Suurbritannia BA Cityflyer
* Suurbritannia British Airways Limited
* Lõuna-Aafrika Vabariik Comair
* Prantsusmaa OpenSkies
* Taani Sun-Air

 |
| Cathay Pacific |  Hongkong | 1.02.1999 | Hongkong Dragonair |
| Finnair |  Soome | 1.09.1999 | Soome Flybe Nordic |
| Iberia |  Hispaania | 1.09.1999 | 
* Hispaania Iberia Regional, mida opereerib
Hispaania Air Nostrum
* Hispaania Iberia Express

 |
| Japan Airlines |  Jaapan | 1.04.2007 | 
* Jaapan J-Air
* Jaapan JAL Express
* Jaapan Japan Transocean Airlines

 |
| LAN Airlines |  Tšiili | 1.06.2000 | 
* Argentina LAN Argentina
* Ecuador LAN Ecuador
* Tšiili LAN Express
* Peruu LAN Perú
* Colombia LAN Colombia

 |
| Malaysia Airlines |  Malaisia | 1.02.2013 |  |
| Qantas Airways |  Austraalia | 1.02.1999 | 
* Uus-Meremaa Jetconnect
* Austraalia QantasLink

 |
| Royal Jordanian |  Jordaania | 1.04.2007 |  |
| S7 Airlines |  Venemaa | 2010 | Venemaa Globus Airlines |

### Kandidaadid

| Nimi | Riik | Liitumine | Tütarettevõtted |
| --- | --- | --- | --- |
| Qatar Airways |  Katar | 30.10.2013 |  |
| SriLankan Airlines |  Sri Lanka | 2014 aasta algus |  |
| TAM Airlines |  Brasiilia | 31.03.2014 | Paraguay TAM Airlines (Paraguay) |

### Endised liikmed

| Nimi | Riik | Liitumine | Väljaastumine |
| --- | --- | --- | --- |
| Aer Lingus |  Iirimaa | 2000 | 2007 |
| Canadian Airlines |  Kanada | 1999 | 2001 |
| Malév |  Ungari | 2007 | 2012 |

Välislingid
-----------

* Oneworldi koduleht

|  |  |
| --- | --- |
|  | Pildid, videod ja helifailid Commonsis: **Oneworld** |

Oneworldi liikmed

American Airlines •
British Airways •
Cathay Pacific •
Finnair •
Iberia •
Japan Airlines •
LATAM •
Malaysia Airlines •
Qantas Airways •
Qatar Airways •
Royal Jordanian •
S7 Airlines  

**Endised liikmed:**
Aer Lingus •
Air Berlin •
Canadian Airlines •
Malév •
Mexicana de Aviación •
Niki •
US Airways